L'ocupació hotelera durant la primera quinzena d'agost recupera les xifres de 2019
18 agost 2022

## L'ocupació hotelera durant la primera quinzena d'agost recupera les xifres de 201918 agost 2022Última actualització: 18 agost 2022

![](../gestion/img/89079336ddf0e5f2d70d47a8d8de503cd8ff96e38deb18e96c8dd687f5ded253.jpg)  
  

L’ocupació hotelera durant la primera quinzena del mes d’agost a Gandia ha sigut d’un 88,6 %, segons les dades del informe que elabora la patronal hotelera, l’Associació Empresarial Hotelera i Turística de la Comunitat Valenciana (HOSBEC). Un índex molt similar al que presentava la ciutat a l’any 2019 (abans de la pandèmia), on també es fregava el 90%.

Unes xifres que afirmen que el turisme torna a comportar-se amb la normalitat habitual i amb la força i l’espenta del primer sector econòmic d’activitat. La previsió apunta a que l’agost finalitzarà amb un percentatge d’ocupació semblant a l’actual, havent molts hotels amb el cartell de complet.

“Les xifres,  molt similars a les de l’any 2019, venen a consolidar tendències”, ha assenyalat **Vicent Mascarell**, regidor de Turisme.  A més, l’edil ha afegit que “en termes globals estem davant una de les millors temporades, i encara queda molt d’estiu”.